Ալեքսանդր Լյուբիմով

Ալեքսանդր Լյուբիմով (ռուս.՝ Алекса́ндр Миха́йлович Люби́мов, փետրվարի 25, 1879(1879-02-25), Q18795153?, Dmitriyevsky Uyezd, Կուրսկի նահանգ, Ռուսական կայսրություն - դեկտեմբերի 19, 1955(1955-12-19), Լենինգրադ, ՌԽՖՍՀ, ԽՍՀՄ), ռուս և խորհրդային նկարիչ, գծանկարիչ և մանկավարժ, պատկերանկարիչ և ժանրային գեղանկարիչ։ Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի և Սանկտ Պետերբուրգի Շտիգլիցի անվան գեղարվեստաարդյունաբերական ակադեմիայի պրոֆեսոր, Լենինգրադի նկարիչների միության անդամ։


== Կենսագրություն ==
Ալեքսանդր Լյուբիմովը ծնվել է 1879 թվականի փետրվարի 25-ին, Կուրսկայա նահանգի Դմիտրիևսկի գավառի Պալցևո գյուղում, ազնվականի ընտանիքում։ 1892 թվականին Լյուբիմովի ընտանիքը մեկնել է նախ Կուրսկ, այնուհետև` Սանկտ Պետերբուրգ։   
1895-1901 թվականներին սովորել է Սանկտ Պետերբուրգի Շտիգլիցի անվան գեղարվեստաարդյունաբերական ակադեմիայում։ 1901 թվականից ազատ ունկնդիր է եղել Գեղարվեստի կայսերական ակադեմիային կից Բարձրագույն գեղարվեստական ուսումնարանում` Իլյա Ռեպինի արվեստանոցում։ «Կայեն» (30.10.1909 թվական) նկարի համար ստացել է նկարչի կոչում։      
1909 թվականին ավարտելով Բարձրագույն գեղարվեստական ուսումնարանը` Ալեքսանդր Լյուբիմովը Իլյա Ռեպինի խորհրդով, 1912-1919 թվականներին գլխավորել է Խարկովի գեղարվեստական ուսումնարանը։      
1927 թվականին Լյուբիմովը վերադարձել է Լենինգրադ։ Դասավանդել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում և Սանկտ Պետերբուրգի Շտիգլիցի անվան գեղարվեստաարդյունաբերական ակադեմիայում։  
Ալեքսանդր Լյուբիմովը 1900 թվականից մասնակցել է ցուցահանդեսների։ Նկարել է դիմանկարներ, ժանրային և պատմական կոմպոզիցիաներ և բնանկարներ։ Ստեղծել է երգիծաբանական գծապատկերներ, թատերական ուրվանկարներ և ծաղրանկարներ։ Աշխատել է յուղաներկերով, ջրաներկերով, գուաշներով, պաստելներով և մատիտներով։ Ալեքսանդր Լյուբիմովի ստեղծագործությունների անհատական ցուցահանդեսները անց են կացվել 1949 թվականին Լենինգրադում և 1991 և 1998 թվականներին Սանկտ Պետերբուրգում։   
Ալեքսանդր Լյուբիմովի գեղարվեստական ոճն աչքի է ընկնում երանգների բազմազանությամբ, ավարտուն նկարներով, ազատ, ընդարձակ ձևերով։ Օգտագործել է տարատեսակ ֆակտուրա` խամրած գունային հետքերից մինչև թափանցիկ ռեֆլեքսներ ու ստվերներ, որոնք ստեղծում են ձևի ծավալային-ընդարձակ բնույթ։
1932 թվականից Ալեքսանդր Լյուբիմովը դարձել է Լենինգրադի նկարիչների միության անդամ։ 
Ալեքսանդր Լյուբիմովի աշակերտներն են եղել հայտնի նկարիչներ և դասախոսներ Յուրի Նեպրինցևը, Նիկոլայ Տիմկովը, Ալեքսանդր Դեյնեկան, Ալեքսանդր Լակտիոնովը, Պյոտր Բելոուսովը, Միխայիլ Կոզելը և այլն։  
Ալեքսանդր Լյուբիմովը մահացել է 1955 թվականի դեկտեմբերի 19-ին, Լենինգրադում, 77 տարեկան հասակում, ուղեղի կաթվածից, թաղված է Վոլկովսկոյե գերեզմանատան Լիտերատորսկիե մոստիկի հատվածում։  
Նրա ստեղծագործությունները պահվում են Ռուսական պետական թանգարանում, Ռուսաստանի, Ֆրանսիայի, Մեծ Բրիտանիայի, Ամերիկայի Միացյալ Նահանգների, Գերմանիայի, Իտալիայի և այլ երկրների բազմաթիվ թանգարաններում և մասնավոր հավաքածուներում։ 


== Տես նաև ==
Լենինգրադի նկարիչների միություն


== Ծանոթագրություններ ==


== Գրականություն ==
Всесоюзная художественная выставка 1947 года. Каталог. — М.; Л.: Комитет по делам искусств при СМ СССР, 1947.
Выставка живописи, графики и скульптуры. Советские художники ко дню 60-летия К. Е. Ворошилова. — М.: Искусство, 1941.
Изобразительное искусство Ленинграда : Каталог выставки. — Л.: Художник РСФСР, 1976. — С. 22.
Выставка произведений ленинградских художников, посвящённая 40-летию полного освобождения Ленинграда от вражеской блокады : Каталог. — Л.: Художник РСФСР, 1989. — С. 11.
Выставка произведений ленинградских художников 1947 года : Каталог. — Л.: ЛОСХ, 1948.
Выставка произведений ленинградских художников 1951 года : Каталог. — Л.: Лениздат, 1951. — С. 13.
Выставка русского дореволюционного и советского искусства : Каталог. — М.: Государственная Третьяковская галерея, 1954.
Выставки советского изобразительного искусства : Справочник. — Том 3: 1941—1947 годы. — М.: Советский художник, 1973. — С. 9, 25, 108, 153, 200, 251, 334, 342, 343, 375.
Выставки советского изобразительного искусства : Справочник. — Том 5: 1954—1958 годы. — М.: Советский художник, 1981. — С. 98.
Иванов С. В. Неизвестный соцреализм. Ленинградская школа. — СПб.: НП-Принт, 2007. — С. 11, 13, 15, 20, 358, 361, 364—366, 371, 372, 381, 383—385, 387—389, 399, 400, 406, 439, 441, 446. — ISBN 5-901724-21-6 ISBN 978-5-901724-21-7.
Романычева И. Г. Академическая дача. История и традиции. — СПб.: Петрополь, 2009. — С. 35.
Седьмая выставка произведений ленинградских художников 1941 года : Каталог. — Л.: ЛССХ, 1941.
Связь времён. 1932—1997. Художники — члены Санкт-Петербургского Союза художников России : Каталог выставки. — СПб.: ЦВЗ «Манеж», 1997. — С. 292.


== Արտաքին հղումներ ==
Александр Любимов на сайте  «Неизвестный соцреализм. Поиски и открытия»
Ленинградская школа живописи. Очерк истории.
Хронология Ленинградской школы живописи.